Diari Oficial de la Generalitat Valenciana


Sumari del DOGV 3496, del 17-05-1999 (1999/3484)

RESOLUCIÓ de 23 de març de 1999, del director general d'Obres Públiques, per la qual s'acorda la publicació de la concessió administrativa atorgada a la Junta de Compensació de la Unitat d'Actuació B.I.I. Carbonera al port d'Altea.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1999/3484


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 23 de març de 1999, del director general d'Obres Públiques, per la qual s'acorda la publicació de la concessió administrativa atorgada a la Junta de Compensació de la Unitat d'Actuació B.I.I. Carbonera al port d'Altea. [1999/S3484]
  
Per resolució de la Direcció General d'Obres Públiques de data 28 de gener de 1999, es va atorgar a la Junta de Compensació de la Unitat d'Actuació B.I.I. Carbonera, la concessió administrativa d'ocupació de 65 m2 de superfície al port d'Altea per a l'estesa subterrània d'una línia de mitja tensió, d'acord amb les condicions que s'indiquen a continuació:
  
Condicions generals
  
Plec aprovat per Ordre d'1 d'agost de 1996, del conseller d'Obres Públiques, Urbanisme i Transports i publicat en el Diari Oficial de la Generalitat Valenciana el 16 de setembre de 1996.
  
Condicions particulars
  
1. Termini: 30 anys.
  
2. Fiança d'explotació: 100% del cànon anual a abonar pel concessionari.
  
3. Cànon: per ocupació de superfície: 55.250 pessetes/any, calculat a raó de 850 pessetes/m2/any.
  
4. Revisió del cànon: el cànon podrà ser revisat per l'administració transcorreguts tres anys de la vigència de la concessió, i adaptar-lo a les variacions sofertes per l'índex de preu al consum durant el mencionat període.
  
Successivament cada tres anys es podrà repetir aquesta revisió amb els mateixos criteris.
  
5. Utilització del domini públic: la concessió s'entén referida a la utilització exclusivament del subsòl, i no de la superfície corresponent.
  
Prescripcions tècniques per a les obres
  
1. Les obres es realitzaran d'acord amb el projecte subscrit per l'enginyer industrial el senyor Manuel Gascó Mas en març de 1998.
  
2. Execució de la rasa: el reble haurà de realitzar-se amb material seleccionat, l'espessor de la llosa de formigó serà d'almenys 15 cm i la reposició de paviments serà de les característiques de l'existent.
  
3. El termini d'execució de les obres serà de dos mesos, comptadors des de l'alçament de l'acta de replantejament d'aquestes, i aquestes es realitzaran d'acord amb el que disposa el plec de condicions generals.
  
Aquesta resolució no posa fi a la via administrativa. Contra aquesta pot interposar-se recurs ordinari davant el conseller d'Obres Públiques, Urbanisme i Transports, en el termini d'un mes, comptador des de la data de la notificació d'aquesta, sense perjudici de la utilització per l'interessat de qualsevol altre recurs que s'estime oportú.